**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Külpolitikai helyzet alakulása**

**1). 1859: É-Itáliában vereséget szenvednek a Habsburg Birodalom   
 csapatai.  
 A vereséget követően az osztrákok elvesztették Észak-Itáliában   
 megszerzett politikai, katonai befolyásukat.**

**2). A Königgrätzi csata az 1866-os porosz–osztrák háború legnagyobb   
csatája volt, melyben a lévő Porosz Királyság döntő győzelmet aratott.  
Az az Osztrák Császárság a Porosz Királyság javára lemondott a német egység megvalósításáról.  
Az osztrákoknak az eddigi helyzet fenntartása érdekében a birodalmon belül békére, szövetségesekre volt szüksége.**

**Belpolitikai helyzet alakulása**

**3). Az Októberi Diploma a Habsburg Birodalom uralma alá tartozó országok életének alkotmányos alapokra való helyezését célozta.  
Az egyes országok számára széles körű autonómiát helyezett kilátásba.  
A hadügy és a külügy azonban az uralkodó kezében maradt. Az oktatás nyelve a magyar lett.**

**Februári Pátens**

**4). Az 1861. február 26-i pátens kétkamarás birodalmi gyűlést hozott létre, amelyet törvényhozói jogokkal ruházott fel.  
Az uralkodó korlátlan joga maradt a külügy és a hadügy irányítása, a fegyveres erőkkel való rendelkezés, és a költségvetés ügyében sem dönthetett a tanács.   
Az olaszok és a magyarok szembe fordultak vele, mert nemzeti önrendelkezésüket sértette a birodalmi kormányzás elve.**

**5). A császár az Októberi Diploma és a Februári Pátens elfogadtatása érdekében 1861. április 6-ára Budára összehívta az országgyűlést.  
Az országgyűlés mindkét dokumentumot egységesen elutasította.  
Az elutasítás mikéntjéről komoly vita alakult ki az országgyűlésben.  
Deák Ferenc vezette Felirati Párt, míg az utóbbit a Teleki László vezette Határozati Párt képviselte.  
A felirat egy „finomabb” elutasítást, a határozati mód pedig „durvább” megfogalmazást jelentett.**

**6). A Ferenc Józsefnek adandó válaszról tartott vita előestéjén Teleki öngyilkosságot követett el.**

**Az oka erre az lehetett, hogy nem tudott az elveiből engedni, nem volt   
képes azokat megtagadni, de belátta, hogy a magyar – osztrák viszonyban változásokra a kapcsolat rendezésére van szükség, mert ez  
az ország érdeke is.  
Ennek hatására végül 155-152-es szavazati aránnyal a felirat mellett döntött az országgyűlés.**

**7). Bécs a feliratot elfogadhatatlannak találta.  
Az országgyűlés új felirattal válaszolt.  
Az uralkodó ezek hatására feloszlatta az országgyűlést.**

**1861-65: átmeneti állapot**

**8). Deák passzív ellenállás: a kivárás politikája, elérte a célját, mert Ausztria számára egyre fontosabbá vált a belső rend megszilárdítása.**

**Deák húsvéti cikke 1865.**

**9). Tulajdonképpen ezzel a cikkel Deák engedményeket tesz az udvar felé  
 (Enged a 48-ból).  
Ferenc József készséggel fogadta a lehetőséget.  
Megkezdődött a kiegyezési tárgyalássorozat.  
A külpolitikai események felgyorsították az egyezkedést.**

**10). 1867 június 8-án Budán a Mátyás-templomban megkoronázzák Ferenc Józsefet.**

**A Kiegyezés jelentősége**

**11). A viszonylagos belpolitikai önállóság mellett egy viszonylag békés   
50 év, és az Osztrák–Magyar Monarchia létrejötte, mely alatt Magyarország jelentős gazdasági fejlődésen ment keresztül.**

**Fogalmak – Évszámok**

**Októberi Diploma - a Habsburg Birodalom uralma alá   
 tartozó országok életének alkotmányos alapokra való   
 helyezését célozta**

**Februári Pátens – a kormány által kiadott pátens, egy**[**császári nyílt   
 parancs**](https://hu.wikipedia.org/wiki/Cs%C3%A1sz%C3%A1ri_ny%C3%ADlt_parancs)**, mely az**[**Októberi Diploma**](https://hu.wikipedia.org/wiki/Okt%C3%B3beri_diploma) **rendelkezéseit   
 hajtatja végre**

**Deák Ferenc – a Felirati párt vezetője az országgyűlésben**

**Teleki László – a Határozati párt vezetője az országgyűlésben**

**Húsvéti cikk – Deák Ferenc 1865. Húsvétkor írt cikke, amelynek   
 következtében megkezdődtek a tárgyalások és lehetővé vált   
 a Kiegyezés 1867-ben**

**Kiegyezés – Ausztria és Magyarország között megkötött egyezség, amely   
 rendezte az 1849. óta rendezetlen kapcsolatokat és új alapokra   
 helyezte a két ország kapcsolatát, viszonyát**

**Osztrák - Magyar Monarchia – a Kiegyezés után létrejött új két központú  
 (Bécs és Pest-Buda később Budapest)   
 dualista állam**